 Wasiiradda Wasaaradda Deegaanka Marwo Shugri Xaaji Bandare oo u waramaysay Wargeyska Geeska Afrika ayaa sidoo kale ka hadashay qiimaha uu Deegaanku u leeyahay Bulshada, dhibka ka dhalan kara xaalufinta Deegaanka iyo xeerka ka yaala cid kasta oo si badheedh ah deegaanka wax u yeesha, waxayna bulshada kula talisay inay ku dadaalan ilaalinta Deegaanka, waxayna tidhi Waxa laga hadlay shuruucada la sameeyey, waxaana la sameeyey shuruuco faro badan oo dhinaca dhulka ah inta aan xeer guud la sameeynin, waana in la helaa siyaasadii guud ee lagu hageyey dhulka, xeerna waa inuu ka dheegnaa siyaasadaas dhulka, siyaasadaas oo ah sidee bay dawladdu u maamulaysaa dhulka, iyo sidee bay dawladda dhexe iyo dawladdaha hoose u maamuli lahaayeen dhulka iyo awoodaha ay kala leeyihiin, wada tashi ayaa arintan laga sameeyey, qabyo qoraalna waa laga sameeyey, qabyo qoraalkaas ayaa lagu noqonayaa, Golayasha Barlamaanka Golayaasha Deegaanka iyo Badhasaabada dalka ayaa arintan iskaga yimid, dibna arintan waa loo galayaa, kadib marka meel wax la isla dhigo, oo la isku afgarto shuruucda iyo siyaasada dhulka waxa loo gudbinayaa Madaxweynaha. 